Daruruwan mambobin APGA sun sauya sheka zuwa PDP a Anambra ▷ Legit.ng
Daruruwan mambobin APGA sun sauya sheka zuwa PDP a Anambra
3 days ago 3187 views by Aisha Musa
- Daruruwan magoya bayan jam’iyyar All Progressives Grand Alliance (APGA) a jihar Anambra sun sauya sheka zuwa jam’iyyar People’s Democratic Party (PDP)
- Hakan na zuwa ne kwanaki biyu kacal kafin zaben shugaban kasa da na yan majalisar dokokin kasa
- Masu sauya shekar sun hada da tsoffin shugabannin APGA da kuma jami’an jam’iyyar
Yayinda ake shirin fara zaben kasa a ranar Asabar, 16 ga watan Fabrairu, daruruwan magoya bayan jam’iyyar All Progressives Grand Alliance (APGA) a jihar Anambra sun sauya sheka zuwa jam’iyyar People’s Democratic Party (PDP).
Majiyarmu ta ruwaito cewa masu sauya shekar sun fito daga kananan hukumomi 21 na jihar sannan sun hada da tsoffin shugabannin APGA da kuma jami’an jam’iyyar.
Da yake jawabi a taron yi masu maraba, daraktan kamefen din takarar shugaban kasa na PDP a jihar Anambra, Dr. Harry Oranezi ya bayyana hukuncin masu sauya shekar a matsayin wanda ya dace inda yace wadanda ke adawa dasu na akan hanya mara billewa.
Daraktan kamfen din ya bukaci sabbin mambobin jam’iyyar da su yi gaggawan shiga daga cikin harkokin jam’iyyar domin a dama dasu, cewa PDP ce kadan za ta iya fitar da kasar daga halin da take ciki a yanzu.
Ya bukace su da su tabbatar da cewar dukkanin yan takarar jam’iyyar sun yi nasara a matakin jiha da zaben shugaban kasa yayinda ya basu tabbacin cewa jam’iyyar zata saka masu bisa goyon bayan da suka bata.
Da yake yaba ma matakin a suka dauka na dawo wa jam’iyyar, Oranezi ya shawarce su da suyi amfani da manuniyarsu wajen kada kuri’a maimakon babban yatsa don ganin sun fatattaki duk wani dan takara da ba dan PDP bane.
Global Helpers Alliance Latest ankara short gown Airtel data balance Hairstyles for kids Richest Nigerian musicians
Zaben 2019: Shugaba Buhari zai iya faduwa war-was - inji wani jigo a APC